ΓΡΑΠΤΗ ΕΡΩΤΗΣΗ P-2949/00

υποβολή: Toine Manders (ELDR) προς την Επιτροπή

(11 Σεπτεμβρίου 2000)

Θέμα: Συστήματα μετεγραφών για επαγγελματίες αθλητές

Με την απόφαση Bosman, το Ευρωπαϊκό Δικαστήριο αποφάσισε ότι η αρχή της ελεύθερης διακίνησης των εργαζομένων εφαρμόζεται και στους επαγγελματίες αθλητές. Συνεπεία της απόφασης αυτής το κόστος της μετεγγραφής δεν μπορεί να απαιτηθεί για έναν αθλητή πριν αυτός αλλάξει εργοδότη μετά τη λήξη του συμβουλαίου του. Σεβόμεθα πλήρως την απόφαση του Δικαστηρίου.

Περιήλθε στην προσοχή μας ότι η Ευρωπαϊκή Επιτροπή πρόκειται να αναπτύξει νέους κανόνες σχετικά με το σύστημα που άλλαξε με την απόφαση Bosman και συγκεκριμένα βασιζόμενους στο εργασιακό δίκαιο. Το σύστημα που βασίζεται στο εργασιακό δίκαιο συνίσταται στο ότι ο εργοδότης και ο εργαζόμενος συμφωνούν, κατά τη σύναψη του συμβολαίου, ποιο θα είναι το ποσόν των απολαβών στην περίπτωση πρόωρης λήξης του συμβολαίου. Κατά τη γνώμη μας, το σύστημα αυτό δεν έρχεται σε αντίθεση με το πεδίο εφαρμογής της απόφασης Bosman δεδομένου ότι αποτελεί μέρος της συμβασιακής ελευθερίας των συμβαλλομένων. Επιπλέον, τα συμβόλαια αυτά συνάπτονται σε εθελοντική βάση και αφού ζητηθεί η γνώμη νομομαθών. Μια απαγόρευση του συστήματος αυτού βασιζόμενη στο εργασιακό δίκαιο φαίνεται πρόοιμη και για την ώρα μη αναγκαία. Επιπλέον, τούτο συμβαίνει διότι από την άλλη πλευρά συμβάσεις με εργαζομένους οι οποίοι είχαν απογοητευτικές επιδόσεις δεν μπορούν να λυθούν μονομερώς από τον εργοδότη.

Ο αριθμός των αθλητών με εξαιρετικάψηλές αποδοχές είναι πολύ περιορισμένος. Μια απαγόρευση του συστήματος βασιζόμενη στο εργασιακό δίκαιο θα έχει πρώτα από όλα αρνητικές επιπτώσεις στις συμβάσεις εργασίας και τους μισθούς αθλητών με λιγότερες δυνατότητες μετεγραφής. Οι μισθοί τους εξαρτώνται συγκεκριμένα άμεσα από τις αποδοχές των κορυφαίων αθλητών που εγκαταλείπουν τα συμβόλαιά τους.

Σχεδιάζουμε τη διοργάνωση ακρόασης κατά την προσεχή ολομέλεια τον Οκτώβριο με εκπροσώπους διαφόρων εθνικών αθλητικών ενώσεων. Θα εκτιμούσαμε ιδιαίτερα την παρουσία του αρμόδια Επιτρόπου στην ακρόαση αυτή.

1. Επιθυμεί η Επιτροπή να αναβάλει την απόφασή της για το κατά πόσον είναι αποδεκτές ή νόμιμες οι οικονομικές αντισταθμίσεις σε περίπτωση πρόωρης λήξης των συμβάσεων εργασίας μέχρις ότου λάβει περισσότερες πληροφορίες για τις συνέπειές τους;

2. Επιθυμεί η Επιτροπή να προβεί σε λεπτομερέστερες μελέτες σχετικά με τις συνέπειες της σχεδιαζόμενης πολιτικής της όσον αφορά το οικονομικό αντιστάθμισμα κατά το πέρας των συμβάσεων εργασίας;

Απάντηση του κυρίου Monti εξ ονόματος της Επιτροπής

(18 Οκτωβρίου 2000)

Η Επιτροπή δεν είναι αρμόδια για την θέσπιση νέων κανόνων ποδοσφαίρου. Σέβεται την κανονιστική εξουσία των αθλητικών οργανώσεων, αλλά έχει τηνποχρέωση να επιβλέπει το συμβάσιμο των κανόνων αυτών με το κοινοτικό δίκαιο.

Η Επιτροπή έλαβε πολλές καταγγελίες σχετικά με τους κανόνες μεταγραφής της Διεθνούς Ομοσπονδίας Ποδοσφαρικών Σωματείων (FIFA) οι οποίες επικαλούνται την παραβίαση του κοινοτικού δικαίου, είτε σχετικά με την ελεύθερη διακίνηση των εργαζομένων είτε σχετικά με τον ανταγωνισμό. Η εξέταση αυτών των καταγγελιών οδήγησε στην κίνηση της διαδικασίας κατά της FIFA.

Στα πλαίσια αυτής της διαδικασίας η Επιτροπή δεν έχει ως στόχο τις μεταγραφές που έγιναν σύμφωνα με την εργατική νομοθεσία.

Η διαδικασία αυτή έχει ως στόχο τους κανόνες μεταγραφής της FIFA οι οποίοι επιβάλλουν στους παίκτες και στους ομίλουςποχρεώσεις που δεν προβλέπονται ούτε από τα συμβόλαια ούτε από την νομοθεσία η οποία εφαρμόζεται στα συμβόλαια αυτά.

Στις 31 Αυγούστου 2000 η FIFA αναγνώρισε δημόσια ότι οι κανόνες σχετικά με τις διεθνείς μεταγραφές πρέπει να μεταβληθούν έτσι ώστε να είναι περισσότερο συμβατοί με το κοινοτικό δίκαιο. Ανακοίνωσε επίσης την δημιουργία μίας ομάδας εργασίας για την μελέτη του θέματος και παρουσίασε στην Επιτροπή τις σκέψεις της μετά από την πρώτη συνάντηση της ομάδας εργασίας. Οι εκπρόσωποι αυτής της ειδικής ομάδας που είναι επιφορτισμένη με την εκπόνηση συγκεκριμένων προτάσεων συναντήθηκαν με τα μέλη που είναι αρμόδια για τον ανταγωνισμό και την εκπαίδευση και τον πολιτισμό και δεσμεύθηκαν να παρουσιάσουν συγκεκριμένες προτάσεις μέχρι τις 31 Οκτωβρίου 2000.

Επιβεβαιώνοντας την θέλησή της να βοηθήσει τις αθλητικές οργανώσεις να βρουν λύση σύμφωνη με το κοινοτικό δίκαιο, η Επιτροπή επιθυμεί να δώσει μια γρήγορη λύση σε αυτό το ζήτημα. Η θετική ή αρνητική του κατάληξη εξαρτάται από τις προτάσεις και τις αιτιολογήσεις της FIFA. Κατά την εκτίμηση του συμβιβάσιμου των προτάσεων αυτών με την Συνθήκη, η Επιτροπή θα λάβειπόψη της τις ιδιαιτερότητες του τομέα και κυρίως την αναγκαιότητα από την μία να επιβραβευτούν με αντικειμενικό τρόπο οι σύλλογοι οι οποίοι προπονούν τους νέους παίκτες, χωρίς να θίγουν τα δικαιώματα τους και από την άλλη να διασφαλιστεί η αλληλεγγύη μεταξύ των μικρών και των μεγάλων ομίλων απαραίτητο στοιχείο για την διατήρηση την ανταγωνιστικής ισορροπίας μεταξύ τους.